jkorsvik/nowiki_second_scrape_merged huggingface dataset:
Åge Danielsen

Åge Danielsen (født 22. juni 1942) er en norsk offentlig tjenestemann. Han var administrerende direktør ved Rikshospitalet HF fra 1997 til 2008.
Danielsen er utdannet sosialøkonom. Han har hatt stillinger som fylkesrådmann i Nordland, direktør for Nordland distriktshøgskole, departementsråd i Forsvarsdepartementet og administrerende direktør i Statskonsult. 
Danielsen ble utnevnt til lederstillingen ved Rikshospitalet i statsråd i 1996, og tiltrådte 1. februar 1997. I februar 2008 ble det kjent at han satte i gang bygging av sykehotell på Radiumhospitalet uten at det var godkjent av dem som hadde myndighet til det. Byggeprosjektet hadde til da kostet 30 millioner kroner, penger som det ikke var ordnet finanisering for. Ut ifra en helhetsvurdering av situasjonen bestemte flertallet i sykehusstyret den 29. februar at foretaket var best tjent med at administrerende direktør gikk av. Dette førte til sterke reaksjoner blant de ansatte. I januar 2010, ble det nye sykehotellet ble innviet av Kong Harald, og Åge Danielsen var en selvskreven gjest.


== Styreverv ==
Styreleder Norsk utenrikspolitisk institutt (1996–1999)
Styreleder Statistisk sentralbyrå (1994–2002),
Styremedlem Norges allmennvitenskapelige forskningsråd (1987–1990)
Styreleder i Norges Råd for anvendt samfunnsforskning (NORAS) (1991–1993)
Styreleder for Svalbard Samfunnsdrift A/S (1989–1992)
Styreleder i Forsvarsbygg
Styreleder i Bouvet ASA (2009 – )


== Referanser ==
Løveporten

Løveporten (hebraisk: שער האריות), også kalt St. Stefansporten, er en av åtte murporter i Gamlebyen i Jerusalem.
Porten ligger i østmuren, og inngangspartiet er startpunktet på den tradisjonelle, kristne vandringen i Jesu fotspor fra fengsel til henrettelse langs Via Dolorosa. Nær portens topp befinner det seg fire løvefigurer; to på hver side. Et sagn skal ha det til at den osmanske herskeren Suleiman den store plasserte figurene der fordi han trodde at han ville bli drept av løver hvis han ikke bygde en mur rundt Jerusalem.
Jonathan Vaughters

Jonathan Vaughters (født 10. juni 1973 i Denver) er en amerikansk tidligere profesjonell syklist og nåværende sportsdirektør i Garmin-Cervélo.  
Hans første profesjonelle lag i Europa var det spanske laget Santa Clara. Deretter gikk han til Comptel, og senere til USA og US Postal Service Pro Cycling Team hvor han hjalp Lance Armstrong med å vinne sin første Tour de France i 1999. Så flyttet han til Frankrike og Crédit Agricole.
Vaughters var en klatrespesialist. Han vant etappen opp Mont Ventoux i Dauphiné Libéré i 1999 og 2000, og hadde rekorden for den raskeste stigningen til den ble slått av Iban Mayo i 2004.
Til tross for hans klatreegenskaper var han uheldig i Tour de France og fullførte aldri.  Han ble skadet i et krasj i 2000. I 2001 ble han stukket av en bie over høyre øye, og hovnet opp. På grunn av strenge dopingregler kunne han ikke få kortison, og måtte derfor gi seg på den 15. etappen.Han gav seg med sykling i 2003, og driver nå Slipstream Sports og Team Garmin-Slipstream.


== Meritter ==
 Amerikansk mester på tempo (1997)
3.-plass sammenlagt, Tour Méditerranéen (2000)
5. etappe (lagtempo) i Tour de France (2001)
To etappeseire Dauphiné Libéré (1999, 2000)


== Referanser ==


== Eksterne lenker ==
Slipstream Sports
(en) Jonathan Vaughters – ProCyclingStats 
(en) Jonathan Vaughters – Cycling Archives 
(en) Jonathan Vaughters – Cycling Quotient 
(en) Jonathan Vaughters – CycleBase
Morgante maggiore

Morgante maggiore (Den veldige Morgante, 1483), skrevet av italieneren Luigi Pulci (1432–1484), er et høystemt, men bevisst parodisk epos om en kjempe som ble kristen og fulgte ridderen Orlando.
Fortellingen gjenforteller eller videreforteller den tradisjonelle og populære romansen om ridderen Orlando, franske Roland, en av heltene fra Karl den stores hoff. Tittelen henspiller på en kjempe som ble Orlandos trofaste følgesvenn etter at ridderen forhindret ham å angripe klosteret Chiaromonte og deretter for ham døpt som kristen. Etter mange eventyr blir kjempen Morgante drept av et bitt fra krabbe.
Diktet består av 28 sanger i to deler som synes å følge fortellerstrukturen til de syngende popolaresco i samtiden. Teksten består av flere lag rik på ordspill, vittigheter, friskt og pikant språk. Diktet ble påbegynt på oppfordring av Lucrezia Tornabuoni, mor til Lorenzo de' Medici, som ønsket seg et høvisk diktverk, cavalleresco, men poeten glemmer raskt sine forpliktelser og skrev isteden en parodi på cavalleresco. Første delen er mest burlesk og fri i stilen mens andre delen er i iøynefallende mer strukturert og i en mer seriøs tone, sentralisert rundt de heltmodige dådene til hovedfigurene, men er da en mer stiv poet når han påtvinger seg de seriøse grensesettingene.
Fortellingene om ridderen Orlando tilhørte renessansens høviske og heroiske epos, preget av tung patos, men Luigi Pulcis fortelling er derimot en burlesk og komisk videreføring som fikk en betydelig påvirkning på litteraturen etter, fra Ludovico Ariostos (1474–1533) storslåtte episke dikt Orlando furioso (Den rasende Orlando) som utkom i årene 1516 og 1532, til François Rabelais (1494–1553) som også skrev flere populære bøker om en tilsvarende kjempe: den store Gargantua og som utkom i årene 1532 og 1564. Morgante maggiore ble senere gjenoppdaget av romantikken, blant annet av lord Byron som oversatte det første canto av Morgante maggiore til engelsk i 1822.
Andre figurer i fortellingen er blant annet Morgante venn, den grådige Margutte og den filosofisk henlagte demonen Astarotte. Diktet avsluttes med en opptegnelse av Orlandos nederlag og død i slaget ved Roncesvalles. Pulci lar heller ikke anledningen gå fra seg til å angripe sin fiende Marsilio Ficino i verket.


== Litteratur ==
Morgante, red. Franca Ageno (Mondadori, 1994)
Morgante: The Epic Adventures of Orlando and His Giant Friend, en fullstendig engelsk oversettelse av Joseph Tusiani (Indiana University Press, 2000)
Publiners

Publiners er et band fra Brønnøysund i Nordland som spiller rock med røtter i europeisk folkemusikk, en sjanger som de selv kaller «folk'n'roll». Nasjonalt er bandet kanskje mest kjent for sin deltakelse i Melodi Grand Prix 2009 med låten «Te stein», som endte på fjerdeplass og Lyden av lørdag på NRK1 høsten 2007, der de nådde frem til semifinalen. Med låten «Maja» har de vært A-listet på NRK P1, og også vært å finne øverst på Norsktoppen. Bandet har fem plateutgivelser bak seg.


== Historie ==
Publiners begynte som et ad-hoc prosjekt i 1997. I begynnelsen spilte de irsk folkemusikk på en mer eller mindre tradisjonell måte. Medlemmenes bakgrunn var først og fremst rockemusikk, og de begynte snart i økende grad å spille den tradisjonelle irske musikken med elementer fra rock. Dette kulminerte i albumet Folk'n'roll, som kom ut i 2003.
Publiners gav ut sin første norskspråklige plate Heim høsten 2005. Med med det nye albumet forlot Nordlandsguttene sin opprinnelige linje. Bandets impulser var nå i større grad hentet fra norsk og øvrig europeisk folkemusikk, ikke utelukkende fra den irske. Likevel var den største merkbare forskjellen at de på den nye plata gikk over fra å synge på engelsk til å synge på sin egen dialekt, brønnøyværing.
I februar 2007 ble det klart at Rune Pettersen ga seg i bandet etter åtte år, og Vidar Tilrem kom etter hvert inn som erstatning. I mars samme år startet innspillingen av ny plate. Arbeidet i studio ble imidlertid lagt på is høsten 2007, da Publiners deltok i tv-programmet Lyden av lørdag på NRK1. Albumet Driv ble ferdiginnspilt i januar 2008, og ble sluppet i april samme år.
Vinteren 2009 deltok Publiners i finalen i Melodi Grand Prix med låten «Te stein». De endte på fjerdeplass.


== Medlemmer ==
Ronny Bertelsen –  fløyte, sang, sekkepipe, låtskriver (1997–)
Bertil Bertelsen – gitarer, mandolin, piano, kor, låtskriver, sang, bouzouki, fløyter (1997–)
Morten Horn – gitarer, vokal, kor, låtskriver, banjo (1997–)
Olav Nygaard  – bass, låtskriver, kor, vokal (1998–)
Per Arne Karlsen – trommeslager, kor (2018–)
Vidar Tilrem –  fele, banjo (2007–2008, 2014–)


=== Tidligere medlemmer ===
Rune Pettersen –  Trekkspill, tangenter, låtskriver, kor (1999–2007)
Ken-Børre Langås –  bassist, kor (1997–1999)
Sveinung Bratland –  trommeslager, kor (1997–1998)
Roy Bjørnli – trommeslager, låtskriver, kor (1998–2018)


== Diskografi ==
2003: Folk'n'roll
2005: Heim
2008: Driv
2010: Herlig
2012: Kontroll
2015: VI 
2016: Desemberdryss (EP - kun digital)
2020: Fri


=== Singler ===
«Toft» (2008)
«Te stein» (2009)
«Så herlig» (2010)
«Bær mæ over» (2010)
«Februar» (2012)
«(Kj)Ærlighet» (2014)
«Snømannen» (2016)
"Albert" (2019)
"Stengetid" (2019)
"Flo" (2019)
"De Aller Beste" (2020)


== Eksterne lenker ==
(no) Offisielt nettsted 
(en) Publiners på Discogs 
(no) Publiners på Rockipedia 
(en) Publiners på MySpace
Jaffaporten

Jaffaporten (hebraisk: שער יפו, Sha'ar Yafo; arabisk: باب الخليل‎, Bab al-Khalil, "Hebronporten"; korsfarernavn: Davidporten) er en av de sju fremste murportene i Gamlebyen i Jerusalem.
Navnet Jaffaporten er benyttet både for den historiske osmanske porten fra 1538 og for det store hullet ved siden av den i sør. Den gamle porten har form som middelaldersk porttårn med inngang formet som en L, noe som var sikret i begge ender (nord og øst) med tunge dører. Hullet i muren ble gjort i 1898 av de osmanske myndighetene for at den tyske keiseren Vilhelm II skulle ankomme byen i storstilt triumfprosesjon. Hullet i muren har siden gjort det mulig å kjøre bil inn i Gamlebyen fra vest.
Portens lokalisering er bestemt av byens topografi. Den står på det punkt hvor dalen som følger Jaffaveien møter bymuren på den øvre enden av en tverrgående dal, som halverer Gamlebyen i en grovt sett vest-øst-retning, mellom den nordvestlige ryggen og den sørlige åsen som er kjent som Sionfjellet. I 2010 fullførte de israelske oldtidsmyndighetene (Israel Antiquities Authority, IAA) en restaurering og rengjøring av Jaffaporten i løpet av 2 måneder. Det var en del av prosjekt på 4 millioner dollar som begynte i 2007 for renovere Gamlebyens bymurer. Oppussing inkluderte å erstatte brukne og ødelagte steiner, rense murene fra resultatet av tiår med bileksos, og sette inn igjen en detaljert arabisk inskripsjon som ble reist ved portens opprinnelige dedikasjon i 1593. Fragmenter fra kulehull fra kampene under den arabisk-israelske krig 1948 ble bevart av historiske grunner. Arbeidet på infrastrukturen på innsiden av Jaffaporten avdekket også en antikk akvedukt fra 100- eller 200-tallet e.Kr.


== Referanser ==


== Eksterne lenker ==
(en) Jaffa Gate – kategori av bilder, video eller lyd på Commons
Slow Food

Slow Food er en bevegelse som ble dannet i Roma i 1986. Slow Food handler om å dyrke de enkle gledene ved god mat i godt selskap og koble matgleden med en forpliktelse overfor dyr, natur og mennesker. Det første norske Slow Food-lokallag (convivium) ble dannet i Oslo høsten 1999. Organisasjonen har i dag 17 lokallag i Norge: Asker og Bærum, Artic, Sørøya, Bergen, Hallingdal, Hardanger, Lofoten, Oslo, Røros, Senja, Sunnmøre, Solund, Sunnhordland, Sognefjord, Stavanger, Telemark og Valdres.


== Eksterne lenker ==
Offisielt nettsted 
(en) Slow Food – kategori av bilder, video eller lyd på Commons 
Slow Food på 5 minutter.
Herodesporten

Herodesporten er en av åtte murporter i Gamlebyen i Jerusalem. Den er tilsluttet Det muslimske kvarter, og er bare et steinkast øst for Damaskusporten.


== Litteratur ==
Erhard und Andrea Gorys: Heiliges Land. Ein 10.000 Jahre altes Kulturland zwischen Mittelmeer, Rotem Meer und Jordan. Dumont-Kunst-Reiseführer, Seite 82.
Max Küchler: Jerusalem. Ein Handbuch und Studien-Reiseführer zur Heiligen Stadt. Vandenhoeck & Ruprecht, Band 4, Seite 82.
Fossum brogalleri

Fossum brogalleri er ett av flere anlegg som ble bygget etter unionsoppløsningen for å styrke Glommalinjen. Brogalleriet var en del av Fossumstrøkets festning, også kalt Fossumavsnittet og var underlagt Høytorp fort. 
Anlegget ble sprengt ut i en fjellside ved Glommas vestbredd i Spydeberg kommune i årene 1914 til 1917 for å forsvare daværende Fossum bru over Glomma mot angrep østfra. Anlegget regnes som nedlagt på 1930-tallet, men ble likevel trolig brukt i forbindelse med kamphandlinger under det tyske felttoget i 1940, til tross for at dette kom fra vest. Da ble forøvrig broen forsøkt sprengt.
Brogalleriet består av en 32 meter lang korridor med siderom og fjellhaller. I siderommene finner man i alt syv skyteskår, hvorav to med plass til mitraljøser. Anlegget har kun én inngang, på sydøstre side. 
Ca. en kilometer mot nord finnes et lignende brogalleri for Langenes jernbanebro. Dette brogalleriet var en del av Langenesbatteriet.
Fossum brogalleri er fredet og ligger nær Fossum bru ved tidligere E18, nå fylkesvei 128.


== Eksterne lenker ==
Nasjonale Festningsverks nettsted: Fossum brogalleri
Landsverneplan for Forsvaret: Fossum brogalleri
Fossum brogalleri – historikk, av Stiftelsen Fossum utvikling
«Fossum brogalleri». Kulturminnesøk. Riksantikvaren – Direktoratet for kulturminneforvaltning.
Den nye porten

Den nye porten (arabisk: Bab al-Jedid; hebraisk: HaSha'ar HaChadash) er en av åtte murporter i Gamlebyen i Jerusalem. Den ble bygget i 1889, og er dermed den nyeste av alle portene. Den ble opprinnelig bygget av den Ottomanske sultanen for å gi direkte forbindelse mellom de nye boligområdene utenfor bymuren og Det kristne kvarter.
Edvin Anger

Edvin Anger (født 8. april 2002) er en svensk langrennsutøver som representerer klubben Åsarna IK.


== Idrettskarriere ==
Anger vant Scandic cup 2018/19, dette er Sveriges langrennscup i langrenn for juniorer. Under Svensk mesterskap i langrenn for junior 2019 deltok han i klassen H18, og fikk der sølv på 15 km og bronse på sprinten i fri teknikk.
Han representerer Sverige under Vinter-OL for ungdom 2020. Der fikk han sølv i langrennscross, bak Nikolai Holmboe fra Norge, med Albin Åström på tredjeplass. Han vant sprinten, foran Nikolai og Aleksander Holmboe.


== Referanser ==


== Eksterne lenker ==
(en) Edvin Anger – Olympedia 
(sv) Edvin Anger – Sveriges olympiske komité 
(en) Edvin Anger – FIS (langrenn) 
(en) Profil hos Vinter-OL for ungdom 2020
Helge Hauge

Helge Hauge (født 30. mars 1944) er en norsk lokalpolitiker fra Senterpartiet. Han har vært ordfører i Tysnes kommune i Hordaland 20 år, fra 1983 til 1995 og fra 2003 til 2011.Hauge er tidligere lærer og rektor ved Tysnes skole og har også vært formann i Hordaland Fotballkrets.


== Referanser ==
Omloop Het Nieuwsblad

Omloop Het Nieuwsblad (tidligere (Omloop) Het Volk) er et endagsritt (1.HC) i Øst-Flandern i Belgia. Rittet er en semiklassiker som innleder «brosteinsesongen», og arrangeres vanligvis siste lørdag i februar eller første i mars (dagen før Kuurne–Brussel–Kuurne). Kaldt vær (av og til snø) og korte brosteinsstigninger kjennetegner rittet, i komplett kontrast til forsesongens treningsleirer på den italienske riviera eller i Sør-Frankrike.
Første gang rittet ble arrangert, var i 1945, arrangert av avisen Het Volk som svar på konkurrenten Het Nieuwsblads mer kjente «monument» Flandern rundt. Begge rittene bruker mange av de samme stigningene. Rittet har også vært kjent som Gent-Gent fordi andre aviser ikke ville gi deres konkurrent noen publisitet. 
Mellom 1945 og 1995 startet og endte Het Volk i Gent, fra 1996 til 2007 endte rittet i Lokeren. Gent er fra 2008 igjen målby.
I 2009 overtok avisen Het Nieuwsblad rittet, og det byttet derfor navn.Siden 2006 har rittet også vært arrangert for kvinner.
Fra 2017 inngår det i UCI WorldTour-kalenderen.


== Vinnere (menn) ==

1960  avlyst
1986 – avlyst (snø)
2004 – avlyst (snø)


== Referanser ==


== Eksterne lenker ==
Offisielt nettsted 
(en) Omloop Het Nieuwsblad – kategori av bilder, video eller lyd på Commons
Khan El-Khalili

Khan El-Khalili er navnet på basarene i Kairo. Basarene i islamske Kairo hører til byens klassiske turistattraksjoner. Kvarteret heter «Khan el Khalili». Basarene er blant de største i hele Midtøsten og dermed i hele verden. De har aner fra Middelalderen, men det var etter den osmanske erobringen på 1500-tallet at kvarteret ble en møteplass for handelsmenn fra hele verden. Tradisjonelt er basaren inndelt i kvarter etter nasjonalitet og trostilhørighet. Her kan man kjøpe nesten alt. De fleste butikker i Khan-el-Khalili er stengte på søndager.
Magnhild Gravir

Magnhild Gravir (født på Dalen i Telemark 1941), er en norsk forfatter og høyskolelektor. Hun var bosatt i Seljord fra 1954, og bor nå i Oslo. Forfatteren har fremdeles mye kontakt  med Vest-Telemark.
Gravir er utdannet cand.philol. med norsk som hovedfag fra Universitetet i Oslo. Hun er ansatt ved Høgskolen i Oslo, avdeling for lærerutdanning, der hun blant annet underviser i barnelitteratur og kulturformidling. Forfatterskapet startet med barnetimen for de minste på NRK. Barnetimene blei omarbeidet til bøker, og er typiske høgtlesningsbøker der handlingen har et rolig flytende tempo.
Magnhild Gravir har også skrevet og redigert lærebøker for de pedagogiske høgskolene: «Bøker for barn. Analyse – vurdering – formidling» (1979, 4. reviderte utg. 1994), «Barnet og talemålet» (1983, 5. opplag 1997), «Jul Påske Pinse. Kulturformidling i barnehage og skole» (1998). Om vennskap - Nasse Nøff som verdiformidlar i barnehagefolk 2011-4
I 1978 fikk hun Nynorsk barnelitteraturpris for beste nynorske barnebok. 


== Bibliografi over barnebøkene ==
1976 – Den eldande raude beveren
1977 – Den rare dagen
1978 – Ut å reise
1979 – Syttande mai
1988 – Ragnhild og Besta
1990 – Gryteklutane


== Eksterne lenker ==
Om Magnhild Gravir, fra Telemarksportalen
Nasjonalbibliotekets nettsider, hvor de fleste av bøkene hennes er tilgjengelig
Miami University

Miami University er et delvis delstatseid universitet i Oxford, 50 km nordvest for Cincinnati i delstaten Ohio i USA. Universitetet har også campuser i Hamilton, Middletown og West Chester, alle i Ohio, og i Luxembourg i Europa. Det tilhører de kvalitetsmessig svært høyt rangerte Public Ivy-universitetene.Det ble grunnlagt i 1809, men grunnen til den første campus ble gitt som «land-grant» av Kongressen ved George Washington i 1792 – som det sjuende offentlige universitet i landet. Den første rektoren, George Hamilton Bishop, planla lærestedet som «vestens Yale».Ved Miami University var det 16 329 studenter og 1 272 vitenskapelig ansatte i 2006. Skolepengene var samme år i alt 10 502 amerikanske dollar for lokale studenter folkeregistrert i delstaten Ohio.Studiene gis opp til doktorgradsnivå. Business-utdanningen har høyest ranking blant alle fagtilbudene.


== Referanser ==


== Eksterne lenker ==
(en) Offisielt nettsted 
(en) Miami University – kategori av bilder, video eller lyd på Commons
Møkkaporten

Møkkaporten er en av åtte murporter i Gamlebyen i Jerusalem. Den ligger i den sørøstlige delen av byen, sørvest for Tempelhøyden, og fungerer som hovedport inn til Det jødiske kvarter.
Solfrid Borge

Solfrid Borge (født 10. mai 1959) er en norsk lokalpolitiker fra Senterpartiet. Hun var ordfører i Ullensvang herad i Hordaland fra 2003 til 2019. 
Senterpartiet gjorde et sterkt valg ved kommunestyrevalget i 2015 med 46,1 prosent, og Solfrid Borge ble gjenvalgt som ordfører for sin fjerde periode. Hun var vararepresentant til Stortinget i perioden 2009–2013.Borge arbeidet som saksbehandler i Ullensvang kommune før hun ble ordfører.


== Referanser ==


== Eksterne lenker ==
(no) Solfrid Borge hos Stortinget 
(no) Solfrid Borge hos Norsk senter for forskningsdata
Allan Williams

Allan Williams (født 17. mars 1930 i Bootle i Liverpool, død 30. desember 2016 i Liverpool) var manager for The Beatles, eller mer korrekt, den første booking-agenten for gruppa. Han tok dem til de aller første konsertene, etter at de hadde spilt på hans klubb The Jacaranda i 1960. Han dro selv med dem til Hamburg på flere spillejobber, men da de ikke ville betale 10 % av honoraret, slik avtalen var, droppet ham dem. Siden overtok Brian Epstein.  Han ga ut en memoarbok. The Man who Gave the Beatles Away, i 1977, som John Lennon ga sin anbefaling til.


== Referanser ==


== Eksterne lenker ==
(en) Allan Williams – kategori av bilder, video eller lyd på Commons 
(en) Allan Williams på MusicBrainz 
(en) Allan Williams BBC biography
(en) Allan Williams in a BBC Archive report on the first annual 'Mersey Beat convention' in 1971
Mona Haugland Hellesnes

Mona Haugland Hellesnes (født 21. februar 1967) er en norsk lokalpolitiker fra Venstre. Hun var ordfører i Ulvik herad i Hordaland fra 2007 til 2011. Fra 2011 til 2015 var hun fylkesvaraordfører i Hordaland. Fra 2016 er hun styremedlem i Helse Bergen. Hun var styreleder for Sykkel-VM 2017 i Bergen som gikk konkurs med udekkede krav på 108 millioner kroner.Hellesnes har utdannelse innen økonomi, administrasjon og helsefag.


== Referanser ==
Michigan Technological University

Michigan Technological University (eller Michigan Tech) er et delstatseid universitet i Houghton i delstaten Michigan, USA. Det ble grunnlagt i 1885 som Michigan Mining School og betjente den lokale kobbergruveindustrien. Fortsatt utgjør ingeniørfagene om lag 55 % av studenttallet, men fagkretsen er betydelig utvidet.
Ved Michigan Tech var det 6 550 studenter og 849 vitenskapelig ansatte i 2006, og skolepengene var samme år US$ 6 044 for lokale studenter folkeregistrert i delstaten Michigan.
Skolene ved Michigan Tech omfatter:

College of Engineering
College of Sciences and Arts
School of Business and Economics
School of Forest Recources and Environmental Sciences
School of Technology (IT-fag)Innen ingeniørutdanningene er utdanningsløpene for bilindustrien av spesiell betydning.
Studiene gis opp til doktorgradsnivå. Det gis også undervisning ved ulike mindre campuser, samt brede tilbud om fjernundervisning. En viktig kunde for videreutdanning gjennom fjernundervisning er General Motors.


== Referanser ==


== Eksterne lenker ==
(en) Offisielt nettsted 
(en) Michigan Technological University – kategori av bilder, video eller lyd på Commons
Middle Tennessee State University

Middle Tennessee State University er et delstatseid universitet i Murfreesboro i delstaten Tennessee, USA. Det ble grunnlagt i 1911 som lærerskole (Normal School), og ble college i 1943.
Ved MTSU var det 22 863 studenter i 2006, og skolepengene var samme år i alt US$ 4 670 for lokale studenter folkeregistrert i delstaten Tennessee. Antallet laveregrads studenter er det høyeste ved noe lærested i Tennessee.
Studiene gis opp til doktorgradsnivå. Studiene er de klassiske liberal arts-kombinasjonene: lærerstudier, humaniora, samfunnsvitenskapelige fag, musikk, business administrasjon, teknologifag, sykepleie, psykologi og kommunikasjon.


== Referanser ==


== Eksterne lenker ==
(en) Offisielt nettsted 
(en) Middle Tennessee State University – kategori av bilder, video eller lyd på Commons
Kovrov

Kovrov (russisk: Ковро́в) er en by i Vladimir oblast i Russland. Den ligger på østre bredd av elva Kljazma, rundt 60 km øst for Vladimir.


== Historie ==
Byen var fra 1100-tallet og gjennom middelalderen overskygget av den nærliggende Starodub-na-Kljazme, men Kovrov fikk omsider innvilget byrettigheter i 1778. På 1700-tallet ble det etablert tekstilfabrikker i Kovrov, og med byggingen av jernbanen mellom Moskva og Nizjnij Novgorod, som er en av Russland eldste, kom et økonomisk oppsving. Den store industrialiseringen fulgte først i den kommunistiske epoken.


== Demografi ==
Befolkningsutvikling:


== Økonomi og næringsliv ==
Byen er et større senter for Russlands forsvarsindustri, med hovedvekt innen mekaniske konstruksjoner, metallbehandling, tekstil- og lettindustri, samt bygningsindustri.


== Referanser ==


== Eksterne lenker ==
Offisielt nettsted 
(en) Kovrov – kategori av bilder, video eller lyd på Commons